Forzicija
Forzicija (znanstveni naziv Forsythia) ime je za rod biljaka iz porodice maslina (Oleaceae), s 13 vrsta, uglavnom iz istočne Azije; jedna pripada jugoistočnoj Europi.

Naziv su dobile po Williamu Forsythu.

Opis
Forzicije su bjelogorični grmovi koji rastu do 1-3 m visine (rijetko do 6 mn) s grubom, smeđesivom korom. Listovi rastu sučelice, obično jednostruki, a ponekad trostruki, s baznim parom malih listića, i obično su 2-10 cm dugi (rijetko 15 cm); rub je nazubljen ili ravan.

Cvjetovi se pojevljuju u rano proljeće prije listova, svjetlo žuti, duboko podijeljeni na četiri latice koje se spajaju u osnovi. Plod je suha kapsula, koji sadrži četiri sjemena s krilcima.

Vrste

Forsythia europaea Degen & Bald. Na Balkanu, u Albaniji i Kosovu.
Forsythia giraldiana Lingelsh. Sjeverozapadna Kina.
Forsythia japonica Makino. Japan.
Forsythia koreana (Rehder) Nakai
Forsythia likiangensis Ching & Feng ex P.Y.Bai. Jugozapadna Kina.
Forsythia × mandschurica Uyeki. Sjeveroistočna Kina.
Forsythia mira M.C.Chang. Sjeverna središnja Kina.
Forsythia ovata Nakai. Koreja.
Forsythia saxatilis (Nakai) Nakai
Forsythia suspensa (Thunb.) Vahl. Istočna i središnja Kina.
Forsythia togashii H. Hara. Japan (Shōdoshima).
Forsythia velutina Nakai
Forsythia viridissima Lindl. Istočna Kina.
Vrsta Forsythia × intermedia Zabel, nije priznata

Uzgoj
Hibridi Forsythia × intermedia (F. suspensa × F. viridissima) i Forsythia × variabilis (F. ovata × F. suspensa) su proizvedeni za uzgoj.

Forzicije su popularne kao rano cvjetajući grmovi u vrtovima i parkovima. Dvije se uglavnom uzgajaju za ukras, Forsythia × intermedia i Forsythia suspensa. Obje cvjetaju u rano proljeće sa žutim cvjetovima. Uzgajaju se i zbog otpornosti. Češće uzgajana forsythia × intermedia je manja, raste uspravnije i ima jako obojane cvjetove.

Forsythia suspensa je velik do vrlo velik grm, koji se moža saditi uz obale, i ima blijeđe cvjetove. Postoje još mnoge varijante koje se uzgajaju.

Komercijalno razmnožavanje je obično reznicama, koje se uzimaju od zelenih stabljika poslije cvatnje u kasno proljeće i rano ljeto; druga mogućnost je da se reznice uzimaju između studenog i veljače.

F. suspensa (kin. 连翘; pinyin: liánqiào) se smatra jednom od 50 osnovnih biljaka u kineskoj biljnoj medicini.

Galerija

Vidi još
Balkanska forsitija

Bilješke

Ostali projekti Wikimedije 

Oleaceae
Ukrasni grmovi